Vispārējās tiesas (astotā palāta) 2014. gada 11. novembra rīkojums – Bos u.c./Parlaments un Padome
(lieta T‑23/14)
Prasība atcelt tiesību aktu – Eiropas Savienības Civildienesta noteikumu un Eiropas Savienības Pārējo darbinieku nodarbināšanas kārtības reforma – Būtisks ikgadējā atvaļinājuma dienu samazinājums ierēdņiem un darbiniekiem, kuri ir norīkoti darbā trešajās valstīs – Individuālas skaršanas neesamība – Acīmredzama nepieņemamība
1.                     Tiesvedība – Pieteikums par lietas ierosināšanu – Formas prasības – Strīda priekšmeta noteikšana – Izvirzīto pamatu kopsavilkums – Abstrakts formulējums – Nepieņemamība (Tiesas statūtu 21. panta pirmā daļa un 53. panta pirmā daļa; Vispārējās tiesas Reglamenta 44. panta 1. punkta c) apakšpunkts) (sal. ar 18. punktu)
2.                     Prasība atcelt tiesību aktu – Fiziskas vai juridiskas personas – Tiesību akti, kas šīs personas skar tieši un individuāli – Normatīvs tiesību akts – Regula, ar ko groza Civildienesta noteikumus jautājumā tādu ierēdņu ikgadējo atvaļinājumu, kas pilda pienākumus trešajā valstī – Ierēdņa prasība, kas ir pamatota ar viņa kā Savienības ierēdņa statusu – Individuālas skaršanas neesamība – Nepieņemamība – Tiesību uz efektīvu tiesību aizsardzību tiesā pārkāpums – Neesamība (LES 6. panta 1. punkta trešā daļa; LESD 256. pants, 263. panta ceturtā daļa, 267., 270. un 277. pants; Eiropas Savienības Pamattiesību hartas 47. pants un 52. panta 7. punkts; Tiesas statūtu I pielikuma 1. pants; Civildienesta noteikumu 91. pants; Eiropas Parlamenta un Padomes Regula Nr. 1023/2013) (sal. ar 25., 32., 34., 36., 39. un 40. punktu)
3.                     Prasība atcelt tiesību aktu – Fiziskas vai juridiskas personas – Tiesību akti, kas šīs personas skar tieši un individuāli – Normatīvs tiesību akts – Regula, ar ko groza Civildienesta noteikumus jautājumā tādu ierēdņu ikgadējo atvaļinājumu, kas pilda pienākumus trešajā valstī – Ierēdņa prasība, kas ir pamatota ar viņa objektīvo ierēdņa kapacitāti trešajā valstī – Nepietiekams apstāklis šī ierēdņa individualizēšanai salīdzinājumā ar visiem ierēdņiem, kas savus pienākumus pilda trešajā valstī – Nepieņemamība (LESD 263. panta ceturtā daļa; Civildienesta noteikumu X pielikuma 6. pants; Eiropas Parlamenta un Padomes Regula Nr. 1023/2013) (sal. ar 42. un 43. punktu)
4.                     Prasība atcelt tiesību aktu – Fiziskas un juridiskas personas – Tiesību akti, kas šīs personas skar tieši un individuāli – Kumulatīva rakstura nosacījumi – Prasības nepieņemamība viena no šiem nosacījumiem neizpildes gadījumā (LESD 263. panta ceturtā daļa) (sal. ar 45. punktu)
Priekšmets
Prasība atcelt, pamatojoties uz LESD 263. pantu, Eiropas Parlamenta un Padomes 2013. gada 22. oktobra Regulas (ES, Euratom) Nr. 1023/2013, ar ko groza Eiropas Savienības Civildienesta noteikumus un Eiropas Savienības Pārējo darbinieku nodarbināšanas kārtību (OV L 287, 15. lpp.), 1. panta 70. punktu, ciktāl ar to izdara grozījumus Regulas Nr. 31 (EEK)/11 (EAEK), ar ko nosaka Eiropas Ekonomiskās Kopienas un Eiropas Atomenerģijas kopienas Civildienesta noteikumus un pārējo darbinieku nodarbināšanas kārtību (OV L 1962, 45, 1385. lpp.), X pielikumā
Rezolutīvā daļa:
1)
prasību noraidīt;
2)
Mark Bos, Estelle Kadouch, Siegfried Krahl un Eric Lunel sedz savus, kā arī atlīdzina Eiropas Parlamenta un Eiropas Savienības Padomes tiesāšanās izdevumus;
3)
nav jālemj par Eiropas Komisijas pieteikumu par iestāšanos lietā.